અમેરિકામાં વાર્તાલાપ દરમિયાન હું જ્યારે કહું કે હું ભારતનું પ્રતિનિધિત્વ કરું છું, અથવા કોઈ ચોક્કસ વિચાર ભારતીય નથી એવો હું દાવો કરું ત્યારે લોકો મને એવા સવાલો દ્વારા પડકારે છે કેઃ કોનું ભારત? શું એ દલિતોનું ભારત, મુસ્લિમોનું ભારત કે બ્રાહ્મણોનું ભારત કે પછી એ ભારત જ્યાં મહિલાઓની હત્યા થાય છે? ભારતને વિભાજીત કરવાના અને વેરવિખેર કરી નાખવાના તેમના ધ્યેયમાં તેઓ સ્પષ્ટ છે. ભારત એક વિચાર છે એ વાત તેઓ નહીં સ્વીકારે. એ લોકો આ માટે “ગૌણ-રાષ્ટ્રવાદ” શબ્દપ્રયોગ કરે છે. ગૌણ-રાષ્ટ્રવાદ અર્થાત્ વ્યાપક રાષ્ટ્ર અથવા રાષ્ટ્રીય ઓળખનો અભાવ અને તેના સ્થાને અનેક નાનાં નાનાં રાષ્ટ્ર અને વંશીય ઓળખ. એ લોકો તેમના ઉપર એક વિચારધારા લાદવાનો અમે ખોટો પ્રયાસ કરીએ છીએ એવો દાવો પણ કરે છે.